Часовниците - Витамини за душата
← www.Oldplovdiv.com
nobilitybg.blog.com →
Бр . 50 . Стр .12 „Колко ви е часът?”. От години не съм чувала някой да ми задава този въпрос. Сега сградата с часовника е място за срещи и едва ли някой поглежда нагоре, за да види точен час. Преди години БТК предлагаха услуга. Точно време . Избираш определен номер и един любезен глас ти казва: „Сега е шестнадесет часа и тридесет и една минути” . А може би на всеки му се случва да закъснява понякога и красивият мобилен телефон с дигитални цифрички винаги е под ръка, и така лесно успявате да планирате натовареното си ежедневие. Все пак е въпрос на стил и начин на живот да имате един хубав часовник с кожена каишка или от метални пластинки, недраскаемо стъкло, украса от сапфири и диаманти. Днес този полезен и незаменим помощник е повече бижу и аксесоар към ежедневния или официален тоалет, каквито са предложенията на Бети Баркли. Нежен дизайн, женствен модел, украсен със седеф и сребърни елементи. Балмайн и Есприт предлагат антиалергичен корпус и верижка, за да няма проблеми вашата кожа при постоянен допир с часовника. Tissot . предлагат и спортни модели, които издържат на 150-300 метра потапяне в зависимост от самият модел, мерят пулс, скорост, и са с удобен дизайн, с много предпазни елементи против счупване . С такъв часовник веднага можете да разберете каква е температурата на въздуха и на водата, атмосферното налягане, какво ще бъде времето на целия континент, както и никога няма да сбъркате посоката, защото почти всеки модел е снабден с компас. Има си аларма за събуждане, хронометър и система за измерване на височини и низини. Модата в часовниците се променя непрекъснато, а дизайнерите продължават да ни изненадват. Бъдете в крак с времето, което е в нас и не забравяйте, че и ние сме във времето.